Nii on sadomasosuhe oma esmases faasis relvadeta suhtemäng, enesemääratlus läbi reflektsiooni teises või teisisõnu enesehinnangute võrdlus. Iga sõna ja tegu märgistab selles suhtefaasis omavahelist positsiooni ja võrdleb enesehinnanguid. Siis tulevad sõnad ja teod, ka seks, mis proovivad kui kaugele saab selle esialgse positsioonimääratlusega minna. Tuleb andumus, üksteisevõtmine ja ärakasutamine, millel otsa ei pruugi tulla. Tuleb  ühe inimesemuutumine, millekski enamaks kui inimeseks, muutumine vahemeheks ning teise muutumine, millekski vähemaks kui inimene, muutumine olendiks, kes oma ebajumalaviletsuse kompenseerib iseenda veelgi suurema viletsuse ja orjaliku andumisega talle. Tuleb teenimine, mis püüab seda enam, mida lootusetum ta on. Ja mis on sedalootusetum, mida enam ta püüab.